Filip bestemte seg for å overlate De spanske Nederlandene til henne på betingelse av at hun giftet seg med sin fetter, Albrekt VII av Østerrike; paret skulle regjere som monarker over et selvstendig territorium, som skulle arves av deres barn etter dem. Om de ikke fikk noen barn, skulle området hjemfalle til Spania. Filip avsa seg sin rett til området til fordel for henne kort før sin død.